标题：司马攸
基本资料
生卒 248 — 283（36岁） 
籍贯 司州河内温县【今河南温县】
官至 太常、侍中、太子少傅、司空、假节、齐王；谥曰献王 
家族资料  司马攸
父亲 司马昭 母亲 文明王皇后
配偶 贾荃 
子女 司马蕤、司马赞、司马寔、司马冏
兄弟姐妹 司马炎、司马兆、司马定国、司马广德、司马鉴、司马机、司马永祚、司马延祚
相关人物 嵇喜、荀勖、冯紞
人物生平
早年司马攸年幼时已十分聪明，性格温和，亲近贤才亦乐于施予他人；而且爱读经籍，亦能写文章，尤其擅长写作书信，因而成了当时的模范，才能和威望都超越哥哥司马炎，连祖父司马懿亦非常器重他。因伯父司马师无子，司马攸就过继给司马师入作继嗣。嘉平二年（251年），太尉王凌图谋叛变被告发，司马懿领兵讨伐，司马攸亦随同出征，战后获封长乐亭侯。正元二年（255年），司马师在平定毌丘俭、文钦之乱后不久病逝，司马攸袭封舞阳侯。辅助朝政司马攸及后任散骑常侍、步兵校尉，在管理士兵方面甚有威惠。  司马攸咸熙元年（264年）建五等爵，司马攸改封安昌侯，迁卫将军。次年司马炎创立西晋，司马攸受封为齐王。司马攸在当时总统军事，安抚国内外，很得人心。当时司马炎下令分封的诸王可以自选封国官员，司马攸虽三度上书反对都不获接纳，但司马攸日后封国内官员遗缺时都仍坚持要由朝廷任命，不自作安排。另外当时宗室的一切衣食开销都是有皇室负责，但司马攸则表称靠封国的租赋已足以生活，多次表示不需要皇室的财政支援，但又不获接纳；而司马攸虽然一直留在洛阳，并没到封国，但封国的士卒官员都会以所收租赋来给予他们酬金，每有疾病和死葬司马攸亦会赐钱抚恤；而当有天灾令农产失收时，司马攸都会对封国内百姓加以振济和赊贷，亦会减轻租赋，让他们在丰收之年补交所欠的，这都令封国人民对他十分信赖。司马攸后迁骠骑将军，开府仪同三司，虽任高位但仍然很谦虚和以诚信待人事，因司马攸得人心，当时骠骑将军按例应罢营兵，但手下数千人都不肯离去，司马炎最终都准许他们继续在司马攸麾下。司马攸后转镇军大将军，加侍中，行太子少傅，数年后改任太子太傅。咸宁二年（276年），替代贾充成为司空。愤怨病卒司马昭死前曾以西汉淮南厉王刘长和曹魏陈思王曹植与他们身为皇帝的兄长的事劝司马炎和司马攸二人要和平共处；王元姬死前亦有类似的劝告[1]。但当司马炎消灭孙吴后身体健康恶化，而太子及各皇子都闇弱，朝中人人都希望由司马攸继位。但当时司马攸极为厌恶司马炎宠臣荀勖和冯紞等人阿谀奉承的行为，二人亦恐怕一旦司马攸真的继位，自己都会被贬谪，于是借故以正太子名位为由要将齐王调回封国。司马炎最终都是听从了二人的话并于太康三年（282年）下诏任命司马攸为大司马、假节、都督青州诸军事，并回到齐国。司马攸知道后很不高兴，又知道要他回封国是荀勖等人的主意，因而愤恨发病，司马攸于是要求留守生母文明皇后王元姬的陵墓，但不被允许。司马炎又派御医为司马攸看症，御医们都称司马攸没病，以致不久司马攸病情恶化之下仍然被催促尽快起程。司马攸唯有抱病辞行，虽然病重仍然整饰衣冠容貌，举止如常，更令司马炎以为他并没患病，但不久司马攸就吐血而死，享年三十六岁。司马炎知道亲弟死讯后哭得十分伤心，但冯紞则说:“齐王名过其实，却得到天下人民归心，今天他病死是社稷之福，陛下不必这样伤心！”司马炎于是不再哭。司马炎去治丧时，司马攸儿子司马冏诉说是御医们诬称司马攸没病，司马炎于是诛杀那些御医。司马攸谥号为献。
晋书记载
齐献王攸，字大猷，少而岐嶷。及长，清和平允，亲贤好施，爱经籍，能属文，善尺牍，为世所楷。才望  司马攸 《望近帖》出武帝之右，宣帝每器之。景帝无子，命攸为嗣。从征王凌，封长乐亭侯。及景帝崩，攸年十岁，哀动左右，大见称叹。袭封舞阳侯。奉景献羊后于别第，事后以孝闻。复历散骑常侍、步兵校尉，时年十八，绥抚营部，甚有威惠。五等建，改封安昌侯，迁卫将军。
居文帝丧，哀毁过礼，杖而后起。左右以稻米干饭杂理中丸进之，攸泣而不受。太后自往勉喻曰：“若万一加以他疾，将复如何！宜远虑深计，不可专守一志。”常遣人逼进饮食，司马嵇喜又谏曰：“毁不灭性，圣人之教。且大王地即密亲，任惟元辅。匹夫犹惜其命，以为祖宗，况荷天下之大业，辅帝室之重任，而可尽无极之哀，与颜闵争孝！不可令贤人笑，愚人幸也。”喜躬自进食，攸不得已，为之强饭。喜退，攸谓左右曰：“嵇司马将令我不忘居丧之节，得存区区之身耳。”
武帝践阼，封齐王，时朝廷草创，而攸总统军事，抚宁内外，莫不景附焉。诏议藩王令自选国内长吏，攸奏议曰；“昔圣王封建万国，以亲诸侯，轨迹相承，莫之能改。诚以君不世居，则人心偷幸；人无常主，则风俗伪薄。是以先帝深览经远之统，思复先哲之轨，分土画疆，建爵五等，或以进德，或以酬功。伏惟陛下应期创业，树建亲戚，听使藩国自除长吏。而今草创，制度初立，虽庸蜀顺轨，吴犹未宾，宜俟清泰，乃议复古之制。”书比三上，辄报不许。其后国相上长吏缺，典书令请求差选。攸下令曰：“忝受恩礼，不称惟忧。至于官人叙才，皆朝廷之事，非国所宜裁也。其令自上请之。”时王家人衣食皆出御府，攸表租秩足以自供，求绝之。前后十余上，帝又不许。攸虽未之国，文武官属，下至士卒，分租赋以给之，疾病死丧赐与之。而时有水旱，国内百姓则加振贷，须丰年乃责，十减其二，国内赖之。
迁骠骑将军，开府辟召，礼同三司。降身虚己，待物以信。常叹公府不案吏，然以董御戎政，复有威克之宜，乃下教曰：“夫先王驭世，明罚敕法，鞭扑作教，以正逋慢。且唐虞之朝，犹须督责。前欲撰次其事，使粗有常。惧烦简之宜，未审其要，故令刘、程二君详定。然思惟之，郑铸刑书，叔向不韪；范宣议制，仲尼讥之。令皆如旧，无所增损。其常节度所不及者，随事处决。诸吏各竭乃心，思同在公古人之节。如有所阙，以赖股肱匡救之规，庶以免负。”于是内外祗肃。时骠骑当罢营兵，兵士数千人恋攸恩德，不肯去，遮京兆主言之，帝乃还攸兵。
攸每朝政大议，悉心陈之。诏以比年饥馑，议所节省，攸奏议曰：“臣闻先王之教，莫不先正其本。务农重本，国之大纲。当今方隅清穆，武夫释甲，广分休假，以就农业。然守相不能勤心恤公，以尽地利。昔汉宣叹曰：‘与朕理天下者，惟良二千石乎！’勤加赏罚，黜陟幽明，于时翕然，用多名守。计今地有余羡，而不农者众，加附业之人复有虚假，通天下谋之，则饥者必不少矣。今宜严敕州郡，检诸虚诈害农之事，督实南亩，上下同奉所务。则天下之谷可复古政，岂患于暂一水旱，便忧饥馁哉！考绩黜陟，毕使严明，畏威怀惠，莫不自厉。又都邑之内，游食滋多，巧伎末业，服饰奢丽，富人兼美，犹有魏之遗弊，染化日浅，靡财害谷，动复万计。宜申明旧法，必禁绝之。使去奢即俭，不夺农时，毕力稼穑，以实仓廪。则荣辱礼节，由之而生，兴化反本，于兹为盛。”
转镇军大将军，加侍中，羽葆、鼓吹，行太子少傅。数年，授太子太傅，献箴于太子曰：“伊昔上皇，建国立君，仰观天文，俯察地理，创业恢道，以安人承祀，祚延统重，故援立太子。尊以弘道，固以贰己，储德既立，邦有所恃。夫亲仁者功成，迩佞者国倾，故保相之材，必择贤明。昔在周成，旦奭作傅，外以明德自辅，内以亲亲立固，德以义济，亲则自然。嬴废公族，其崩如山；刘建子弟，汉祚永傅。楚以无极作乱，宋以伊戾兴难。张禹佞给，卒危强汉。辅弼不忠，祸及乃躬；匪徒乃躬，乃丧乃邦。无曰父子不间，昔有江充；无曰至亲匪贰，或容潘崇。谀言乱真，谮润离亲，骊姬之谗。晋侯疑申。固亲以道，勿固以恩；修身以敬，勿托以尊。自损者有余，自益者弥昏。庶事不可以不恤，大本不可以不敦。见亡戒危，睹安思存。冢子司义，敢告在阍。”世以为工。
咸宁二年，代贾充为司空，侍中、太傅如故。初，攸特为文帝所宠爱，每见攸，辄抚床呼其小字曰“此桃符座也”，几为太子者数矣。及帝寝疾，虑攸不安，为武帝叙汉淮南王、魏陈思故事而泣。临崩，执攸手以授帝。先是太后有疾，既瘳，帝与攸奉觞上寿，攸以太后前疾危笃，因歔欷流涕，帝有愧焉。攸尝侍帝疾，恒有忧戚之容，时人以此称叹之。及太后临崩，亦流涕谓帝曰：“桃符性急，而汝为兄不慈，我若遂不起，恐必不能相容。以是属汝，勿忘我言。”
及帝晚年，诸子并弱，而太子不令，朝臣内外，皆属意于攸。中书监荀勖、侍中冯紞皆谄谀自进，攸素疾之。勖等以朝望在攸，恐其为嗣，祸必及己，乃从容言于帝曰：“陛下万岁之后，太子不得立也。”帝曰：“何故？”勖曰：“百僚内外皆归心于齐王，太子焉得立乎！陛下试诏齐王之国，必举朝以为不可，则臣言有征矣。”紞又言曰：“陛下遣诸侯之国，成五等之制者，宜先从亲始。亲莫若齐王。”
帝既信勖言，又纳紞说，太康三年乃下诏曰：“古者九命作伯，或入毗朝政，或出御方岳。周之吕望，五侯九伯，实得征之，侍中、司空、齐王攸，明德清畅，忠允笃诚。以母弟之亲，受台辅之任，佐命立勋，劬劳王室，宜登显位，以称具瞻。其以为大司马、都督青州诸军事，侍中如故，假节，将本营千人，亲骑帐下司马大车皆如旧，增鼓吹一部，官骑满二十人，置骑司马五人。余主者详案旧制施行。”攸不悦，主簿丁颐曰：“昔太公封齐，犹表东海；桓公九合，以长五伯。况殿下诞德钦明，恢弼大藩，穆然东轸，莫不得所。何必绛阙，乃弘帝载！”攸曰：“吾无匡时之用，卿言何多。”
明年，策攸曰：“於戏！惟命不于常，天既迁有魏之祚。我有晋既受顺天明命，光建群后，越造王国于东土，锡兹青社，用藩翼我邦家。茂哉无怠，以永保宗庙。”又诏下太常，议崇锡之物，以济南郡益齐国。又以攸子寔为北海王。于是备物典策，设轩悬之乐、六佾之舞，黄钺朝车乘舆之副从焉。
攸知勖、紞构己，愤怨发疾，乞守先后陵，不许。帝遣御医诊视，诸医希旨，皆言无疾。疾转笃，犹催上道。攸自强入辞，素持容仪，疾虽困，尚自整厉，举止如常，帝益疑无疾。辞出信宿，欧血而薨，时年三十六。帝哭之恸，冯紞侍侧曰：“齐王名过其实，而天下归之。今自薨陨，社稷之福也，陛下何哀之过！”帝收泪而止。诏丧礼依安平王孚（司马孚）故事，庙设轩悬之乐，配飨太庙。子冏立，别有传。
攸以礼自拘，鲜有过事。就人借书，必手刊其谬，然后反之。加以至性过人，有触其讳者，辄泫然流涕。虽武帝亦敬惮之，每引之同处，必择言而后发。三子：蕤、赞、寔。[2]
历史评价
司马炎：“侍中、司空、齐王攸，明德清畅，忠允笃诚。”初，帝友于之情甚笃，既纳紞、勖邪说，遂为身后之虑，以固储位。既闻攸殒，哀恸特深。紞侍立，因言曰：“齐王名过于实，今得自终，此乃大晋之福。陛下何乃过哀！”帝收泪而止。
冯紞：“齐王名过其实，而天下归之。”
王浑：“攸至亲盛德，侔于周公。”
房玄龄：“齐王以两献之亲，弘二南之化，道光雅俗，望重台衡，百辟具瞻，万方属意。既而地疑致逼，文雅见疵，紞勖陈蔓草之邪谋，武皇深翼子之滞爱。遂乃褫龙章于衮职，徙侯服于下籓，未及戒涂，终于愤恚，惜哉！若使天假之年而除其害，奉缀衣之命，膺负图之托，光辅嗣君，允厘邦政，求诸冥兆，或废兴之有期，徵之人事，庶胜残之可及，何八王之敢力争，五胡之能竞逐哉！《诗》云‘人之云亡，邦国殄瘁，’攸实有之；‘谗人罔极，交乱四国，’其荀冯之谓也。 ”
《晋书·文六王传》：“攸以礼自拘，鲜有过事”、“文宣孙子，或贤或鄙。扶风（司马骏）遗爱，琅邪（司马胄）克己。澹谄凶魁，肜参衅始。干（司马干）虽静退，性乖恒理。彼美齐献，卓尔不群。自家刑国，纬武经文。木摧于秀，兰烧以薰。”